ကလေး၊ ရင်းနှီးတဲ့ သူငယ်ချင်း ဒါမှမဟုတ် အချစ်ရေး လက်တွဲဖော်အကြောင်း တွေးတဲ့အခါ
“အချစ်” ဆိုတဲ့ စကားလုံးက စိတ်ထဲမှာ ပေါ်လာလောက်ပြီး
ချက်ချင်းဆိုသလို အခြား စိတ်ခံစားမှုတွေ ဝင်လာတတ်တယ်။
ပျော်ရွှင်မှုနဲ့ မျှော်လင့်ချက်၊
စိတ်လှုပ်ရှားမှု၊ယုံကြည်မှုနဲ့ လုံခြုံမှု၊
ဟုတ်ပါတယ်၊ တစ်ခါတစ်ရံ ဝမ်းနည်းမှု၊ စိတ်ပျက်မှုပါ။
ချစ်မေတ္တာထက် ကျွန်မတို့နဲ့ ပိုဆက်စပ်နေတဲ့
စကားလုံးတစ်လုံးမှ အဘိဓာန်မှာ မရှိလောက်ဘူး။
ဒါပေမဲ့ ဒါက ဘဝမှာအဓိကအရေးပါတာဆိုရင်
ချစ်တတ်ဖို့ အတိအလင်း တစ်ခါမှ မသင်ပေးတာက စိတ်ဝင်စားစရာမကောင်းဘူးလား။
ခင်မင်မှုတွေ တည်ဆောက်၊
အစောပိုင်း အချစ်ရေး ဆက်ဆံရေးတွေကို ရှာဖွေ၊
လက်ထပ်ပြီး ကလေးတွေကို ဆေးရုံကနေ အိမ်ကို
ခေါ်လာတယ်ဆိုတဲ့ မျှော်လင့်ချက်နဲ့ ဒါကို အဖြေရှာကြမယ်။
ဒါပေမဲ့ အမှန်က ကျွန််မတို့က ချစ်တဲ့သူတွေ ကို မကြာခဏ ထိခိုက်စေပြီး မလေးမစားပြုတယ်။
သင်နဲ့ အချိန်ကုန်တာအတွက်
သူငယ်ချင်းကို အပြစ်ပြောတာ၊ သင့်လက်တွဲဖော်ရဲ့စာတွေကို
ခိုးကြည့်တာ သို့မဟုတ် ကျောင်းမှာ စာမကြိုးစားတာကြောင့်
ကလေးကို အရှက်ခွဲတာလို သိမ်မွေ့တဲ့အရာတွေ ဖြစ်နိုင်တယ်။
ကျွန်မတို့ ၁၀၀ ရာခိုင်နှုန်းဟာ မကျန်းမာတဲ့
ဆက်ဆံရေး အမူအကျင့်တွေကို လက်ခံရရှိပြီး
၁၀၀ ရာခိုင်နှုန်းက မကျန်းမာတဲ့ အရာတွေကို လုပ်ကြမှာပါ။
ဒါက လူဖြစ်ခြင်းရဲ့ အစိတ်အပိုင်းပါ။
အဆိုးဆုံး ပုံစံမှာ ချစ်ရသူတွေကို ဖြစ်စေတဲ့ ထိခိုက်မှုက
နှိပ်စက်နဲ့ အကြမ်းဖက်မှုအဖြစ် ပေါ်လာပြီး
ဆက်ဆံရေး အလွဲသုံးစားမှုက
အမျိုးသမီး ၃ ယောက်မှာ ၁ ယောက်နဲ့ အမျိုးသား ၄ ယောက်မှာ
၁ ယောက် တွေ့ကြုံခံစားရတဲ့အရာပါ၊။
ကဲ သင်ဟာ လူအများစုလိုပဲ ဒီကိန်းတွေကို ကြားတဲ့အခါ
“အိုး၊ မဟုတ်ဘူး၊ဒါ ငါ့အတွက် ဘယ်တော့မှဖြစ်မလာဘူး”ပေါ့။
“မတရားပြုမှု” နဲ့ “အကြမ်းဖက်မှု” ဆိုတဲ့ စကားလုံးတွေကနေ
တစ်ယောက်ယောက် တစ်နေရာရာမှာ ဖြစ်စေ တယ်လို့ တွေးတာဆီ လှည့်တာက ပင်ကိုစိတ်ပါ။
ဒါပေမဲ့ အမှန်က မကျန်းမာတဲ့ ဆက်ဆံရေးတွေနဲ့ မတရားပြုတာတွေက ဝန်းကျင်မှာရှိတယ်။
ဒါတွေကို မတူတာတွေလို့ခေါ်ပြီး ဆက်စပ်မှုကို လျစ်လျူရှုတယ်။
တရားပြုတာက မကျန်းမာတဲ့ ချစ်မေတ္တာအသွင်နဲ့ ကျွန်မတို့ဆီခိုးဝင်တယ်။
ရည်းစားဟောင်းက သမီးဖြစ်သူ Yeardley ကို သတ်ခဲ့တဲ့
မိသားစုက စတင်ခဲ့တဲ့ One Love လို့ခေါ်တဲ့ အဖွဲ့အစည်းတစ်ခုအတွက် ကျွန်မ အလုပ်လုပ်တယ်။
ဖြစ်လာမှာကို ဘယ်သူ မမြင်တဲ့ ကြေကွဲစရာအဖြစ်ပေမဲ့
ပြန်ကြည့်လိုက်တော့ သူတို့ မြင်နေရတာကို ဘယ်သူမှ နားမလည်တဲ့
သတိပေး အမှတ်အသားတွေ ရှိနေတာကို သိလိုက်ရတယ်။
ကြောင်တာ သို့မဟုတ် စိတ်ခံစားမှု သို့မဟုတ် အရက်အလွန်အကျွံသောက်တာလို့ ခေါ်တဲ့
သူ့ လုပ်ရပ်တွေက တကယ်က ဘာဆိုတာကို နားမလည်ခဲ့ဘူး။
ဒါတွေက အန္တရာယ်ရဲ့ ထင်ရှားတဲ့ လက္ခဏာတွေပါ။
ဒီလက္ခဏာတွေအကြောင်း တစ်ယောက်ယောက်ကို သင်ပေးခဲ့ရင် သမီးသေတာကို
တားဆီးနိုင်မှာကို မိသားစုက သိရှိခဲ့တယ်။
ဒါကြောင့် ဒီနေ့ Yeardley နဲ့ သူ့သူငယ်ချင်းတွေမသိတဲ့
အချက်အလက်တွေ တခြားသူတွေမှာ ရှိဖို့ အထူးတာဝန်တစ်ခုရှိတယ်။
အဓိက ပန်းတိုင်သုံးခုရှိတယ်။
ဆွေးနွေးဖို့ ခွကျပြီး အဆင်မပြေတဲ့ အကြောင်းအရာတစ်ခုအကြောင်း
ပြောဆိုဖို့ ဘာသာစကားတစ်ခု ကျွန်မတို့ အားလုံးကိုပေးပါ။
ရှေ့တန်းတစ်ခုလုံးကို ခွန်အားပေးပါ၊ ပြောရရင် သူငယ်ချင်းတွေ၊ ကူညီဖို့၊
လုပ်ငန်းစဉ်မှာ၊ အားလုံးရဲ့ပိုကောင်းမွန်စွာ ချစ်နိုင်စွမ်းကို မြှင့်တင်ပါ။
ဒီလို လုပ်ဖို့ မကြာခဏ လွဲချော်နေတဲ့ မကျန်းမာတဲ့ လက္ခဏာတွေကို
ရှင်းလင်းပြရင်း စတင်ဖို့က အမြဲတမ်း အရေးကြီးပြီး
ကျွန်မတို့အလုပ်က လူငယ်တွေနဲ့ စကားပြောဖို့
အကြောင်းအရာ ဖန်တီးတာအပေါ် အာရုံစိုက်တယ်။
ထင်တဲ့အတိုင်း အကြောင်းအရာအများစုက အတော်လေး လေးနက်ပေမဲ့
လက်ရှိ အကြောင်းအရာအရ
ဒီနေ့တော့ မကျန်းမာတဲ့ အချစ်အမှတ်အသားတွေကို ရှင်းပြဖို့
ပိုစိတ်ပေါ့ပါးပေမဲ့ အတွေးပွားစေတဲ့
အပိုင်းတွေဖြစ်တဲ့
“The Couplets” ကို ကျွန်မ အသုံးပြုမှာပါ။
ပထမက ပြင်းအားပါ။
(ဗီဒီယို) Blue:မတွေ့ရတာ နှစ်ရက်ရှိပြီ ။ ငါ မင်းကိုလွမ်းတယ်။
Orange: ငါလည်း လွမ်းပါတယ်။ (#thatslove)
Blue: ငါ မင်းကို မတွေ့တာ ငါးမိနစ်ရှိပြီ။ တစ်သက်လို့ ခံစားရတယ်။
ငါးမိနစ် လုံးလုံး ငါမရှိဘဲ နင် ဘာလုပ်နေတာလဲ။
Orange: သုံးမိနစ်ပါ။ (#thatsnotlove)
Katie Hood: ဒါကို အသိအမှတ်ပြုသူရှိလား။ ကျွန််မ မသိဘူး။ ကျွန်မ ပြုတယ်။
ရင့်သီးတဲ့ ဆက်ဆံရေးတွေက ရင့်သီးတာကနေ မစဘူး၊
စိတ်လှုပ်ရှားစရာ၊ ကြည်နူးစရာကနေ စတယ်။
ချစ်ခင်မှုနဲ့ စိတ်ခံစားမှု ပြင်းအား၊ အလျင်စလိုဖြစ်မှု။
တကယ် ကောင်းပါတယ်။
သင် ထီပေါက်သွားသလို သိပ်ကံကောင်းတယ်လို့ ခံစားရတယ်။
ဒါပေမဲ့ မကျန်းမာတဲ့ အချစ်မှာတော့ ဒီခံစားချက်တွေက ကြလာတာနဲ့
စိတ်လှုပ်ရှားတာကနေ ဖိစီးတာဆီ ပြောင်းကာ နည်းနည်း မွန်းကျပ်နိုင်လောက်တယ်။
သင့်စိတ်ထဲမှာ ခံစားရတယ်။
ရည်းစားအသစ်က သင် အသင့်ဖြစ်နေတာထက်
“ချစ်တယ်”လို့ ပိုမြန်မြန် ပြောတဲ့အခါ
သို့မဟုတ် နေရာတိုင်း ရောက်လာတာ၊စာပို့တာ၊ ဖုန်း ခဏခဏခေါ်တာတွေ ဖြစ်နိုင်တယ်။
အဲဒီနေ့ သင့်မှာ တခြားအရာတွေ ရှိတာကို သိတာတောင်
သင်က တုံ့ပြန်ဖို့နှေးတဲ့အခါ သူတို့က စိတ်မရှည်ဖြစ်နိုင်တယ်။
ဆက်ဆံရေးတစ်ခု စတင်ပုံက အရေးမကြီးဘဲ ဒါက ပြောင်းလဲလာပုံကို
သတိရဖို့ အရေးတာပါ။
ဆက်ဆံရေးအသစ်ရဲ့ အစောပိုင်းကာလတွေမှာ သင် ဘယ်လိုခံစားရလဲ
ဆိုတာကို အာရုံစိုက်ဖို့ အရေးကြီးတယ်။
ရင်းနှီးမှုအရှိန်အဟုန်နဲ့ အဆင်ပြေလား။
သင့်မှာ အသက်ရှူဖို့ နေရာ ရှိနေတယ်လို့ ခံစားရလား။
ကိုယ်ပိုင် လိုအပ်ချက်တွေကိုပြောဆိုဖို့ သင့်အသံကိုအသုံးပြုကာ
စတင်လေ့ကျင့်ဖို့လည်း တကယ်အရေးကြီးပါတယ်။
သင့်တောင်းဆိုချက်များကို လေးစားသလား။
ဒုတိယ အမှတ်အသားက သီးခြားဖြစ်မှုပါ။
(ဗီဒီယို) Orange 2: ထွက်လည်ချင်လား။
Orange 1: ငါနဲ့ ငါ့ချစ်သူက တနင်္လာ Funday အမြဲရှိတယ်။
Orange 2: ထွက်လည်ချင်လား။
Orange 1: ငါနဲ့ ငါ့ချစ်သူက တနင်္လာ Funday အမြဲရှိတယ်။
Orange 2: မနက်ဖြန်ရော။ Orange 1: အင်္ဂါနေ့က နားတဲ့နေ့ပါ။
Orange 2: ဗုဒ္ဓဟူးရော။ Orange 1: သူငယ်ချင်းနေ့ မရှိဘူး။
KH: သီးခြားဖြစ်မှုကို မေးရင် မကျန်းမာတဲ့ အချစ်ရဲ့ မကြာခဏ
လွဲချော်နေပြီး နားလည်မှုလွဲနေတဲ့ လက္ခဏာ တစ်ခုပါ။
ဘာကြောင့်လဲ။
ဆက်ဆံရေး အသစ်တိုင်းဟာ အတူ အချိန်ကုန်ဆုံးလိုတဲ့ ပြင်းပြတဲ့ဆန္ဒနဲ့
အစပြုတာကြောင့်
တစ်စုံတစ်ခု ပြောင်းသွားတဲ့အခါ လွဲချော်လွယ်တယ်။
သင့်ချစ်သူအသစ်က သင့်ကို သူငယ်ချင်းတွေနဲ့ မိသားစုတွေနဲ့
သင့်ပံ့ပိုးမှုစနစ်ကနေ ဆွဲထုတ်ပြီး
ပိုတင်းကျပ်စွာ ချည်နှောင်တဲ့အခါ
သီးခြားဖြစ်မှုက စိမ့်ဝင်လာတယ်။
ဒီလိုမျိုး ပြောနိုင်လောက်တယ်။
အခင်ဆုံးသူငယ်ချင်းတွေကို “သူတို့နဲ့ ဘာလို့ တွဲတာလဲ၊”
“သူတို့က အရှုံးသမားတွေ”
“သူတို့နဲ့ လမ်းခွဲစေချင်တယ်” သင့်မိသားစုနဲ့ ပတ်သက်ပြီး
“သူတို့က ငါတို့ကို လုံးဝဆန့်ကျင်တယ်“။
သီးခြားဖြစ်မှုဟာ သင့်ရဲ့ အကြိုဆက်စပ်မှု
ဘဝထဲက လူတိုင်းအတွက် သံသယ မျိုးစေ့တွေ ကြဲပေးတာပါ။
ကျန်းမာတဲ့ အချစ်မှာ လွတ်လပ်မှု၊
လူနှစ်ယောက် အတူ အချိန်ကုန်ဆုံးပေမဲ့
အရင်က သူတို့ ဂရုစိုက်ခဲ့တဲ့လှုပ်ရှားမှုတွေ နဲ့ ပေါင်းသင်းဆက်ဆံနေသူတွေ ပါဝင်တယ်။
အစမှာ သင်ဟာ နိုးထတဲ့ မိနစ်တိုင်းကို အတူဖြတ်သန်းနိုင်ပေမဲ့
ကြာလာတာနဲ့ လွတ်လပ်မှုကို ထိန်းသိမ်းဖို့က အဓိကပါ။
သူငယ်ချင်းတွေနဲ့ အစီအစဥ်ဆွဲ၊ သူတို့ကို စွဲမြဲကာ လက်တွဲဖော်ကို
အလားတူလုပ်ဖို့ အားပေးရင်း ဒါကို သင်လုပ်တာပါ။
မကျန်းမာတဲ့ အချစ်ရဲ့ တတိယ အမှတ်အသားက အလွန်အမင်း မနာလိုတာပါ။
(ဗီဒီယို) Blue 2: ဘာကို သိပ်ပျော်နေတာလဲ။
Blue 1: သူက ငါ့ကို Instagram မှာ အခုလေးတင် စလိုက်လာတယ်။
Blue 2: နင် ဘာတွေ စိတ်ရှုပ်နေတာလဲ။
Blue 1: သူက နေရာတိုင်းလိုလိုမှာ ငါ့နောက်ကို လိုက်နေခဲ့တာ။
(#thatsnotlove)
KH: ပျားရည်ဆမ်းကာလ စမှိန်လာတာနဲ့
လွန်ကဲတဲ့ မနာလိုစိတ် ဝင်လာတယ်။
သင့်လက်တွဲဖော်ဟာ သင် ဘယ်မှာရှိတာ၊
ဘယ်သူနဲ့ရှိတာကို အချိန်တိုင်းသိဖို့ ပိုတောင်းဆိုလာနိုင်တယ်။
သင့်ကို နေရာတိုင်း၊အွန်လိုင်းနဲ့ ပြင်ပမှာ နောက်ယောင်ခံလာနိုင်တယ်။
လွန်ကဲတဲ့ မနာလိုစိတ်ဟာ ပိုင်ဆိုင်မှုနဲ့ မယုံကြည်မှု၊ အခြားသူတွေနဲ့ ပရောပရည်လုပ်တာ
သို့မဟုတ် လှည့်စားတာလို့ မ ကြာခဏစွပ်စွဲမှုတွေနဲ့
ဒါတွေကို စိုးရိမ်စရာမရှိ သူ့ကိုသာ ချစ်ကြောင်း
ပြောတဲ့အခါ သင့်စကားကို နားထောင်ဖို့ ငြင်းဆိုတာတွေရှိလာတယ်။။
မနာလိုတာက လူသားဆက်ဆံရေးရဲ့ အစိတ်အပိုင်းတစ်ခုဖြစ်ပေမဲ့
လွန်ကဲတဲ့ မနာလိုမှုက ခြားနားပါတယ်။
ခြိမ်းခြောက်တာ၊ ထင်ရာစိုင်းတာနဲ့ ဒေါသ အစွန်းရှိတယ်။
အချစ်က ဒီလိုမခံစားသင့်ဘူးလေ။
စတုတ္ထ အမှတ်အသားက သိမ်ငယ်စေတာပါ။
Blue:ထွက်လည်ချင်လား။ Orange:စာလုပ်စရာရှိတယ်။
Blue: ဘာပဲဖြစ်ဖြစ် နင် A ရမှာပါ၊ A အံ့သြစရာပေါ့။ (#thatslove)
Blue: ထွက်လည်ချင်လား။ Orange : စာလုပ်စရာရှိတယ်။
Blue: ဘာပဲဖြစ်ဖြစ် F ရမှာပါ၊
F for, F၊ F ငတုံးပေါ့။ (#thatsnotlove)
KH: ဟုတ်ပါတယ်။
မကျန်းမာတဲ့ အချစ်မှာ စကားလုံးကို လက်နက်အဖြစ် သုံးတယ်။
ပျော်ရွှင် ပေါ့ပါးတဲ့ စကားဝိုင်းတွေက ဆိုရွားပြီး
ရှက်စရာအဖြစ် ပြောင်းလဲသွားတယ်။
သင့်လက်တွဲဖော်ဟာ သင့်ကို နာကျင်စေတဲ့နည်းနဲ့ လှောင်ပြောင်တာ
သို့မဟုတ် သင့်ထိခိုက်မှုကို လှောင်ပြောဖို့ ဇာတ်လမ်း၊ဟာသတွေပြောနိုင်တယ်။
ခံစားချက်ကို နာကျင်စေတယ်လို့ ရှင်းပြဖို့ကြိုးစားတဲ့အခါ
သူတို့က သင့်ကို ပိတ်ချပြီး တုံ့ပြန်မှု လွန်ကဲတယ်လို့ စွပ်စွဲတယ်။
“ဘာလို့ ဒီလောက် ထိခိုက်လွယ်တာလဲ။ ပြဿနာက ဘာလဲ။ ငါ့ကို ခဏလောက် အနားပေးပါ”
ဒီစကားတွေကြောင့် သင်ဟာ နှုတ်ဆိတ်သွားတယ်။
အတော်လေး သိသာပုံရပေမဲ့ သင့်လက်တွဲဖော်က သင့်ကို ထောက်ခံရမယ်။
စကားလုံးတွေက သင့်ကို တည်ဆောက်ပေးပြီး မဖြိုချဘူး။
လျှို့ဝှက်ချက်တွေကို ထိန်းသိမ်းပြီး သစ္စာရှိရမယ်။
သင့်ကို ယုံကြည်မှု ပိုရှိပြီး၊
မလျော့သင့်ဘူး။
နောက်ဆုံး ပဉ္စမ အမှတ်အသားက မတည်ငြိမ်မှုပါ။
(ဗီဒီယို) Orange 1: လမ်းခွဲရင် ဝမ်းနည်းမယ်။
Orange 2: ငါလည်း စိတ်မကောင်းဖြစ်မယ်။ (#thatslove)
Orange 1: ငါတို့ လမ်းခွဲရင် ငါ စိတ်ဓာတ်ကျမယ်။
ဒီအဆင့်ကို လွတ်အောင်ရှောင်မယ်။
ငါ လုပ်မယ်၊ ငါ့ကို တားဖို့ မကြိုးစားနဲ့။
(#thatsnotlove)
KH- မကြာခဏ လမ်းခွဲလိုက်၊ ပြန်တည့်လိုက်၊ မြင့်မားလိုက်၊ နိမ့်ကျလိုက်
တင်းမာမှု တိုးလာတာနဲ့ မတည်ငြိမ်မှုလည်း ဖြစ်တယ်။
မျက်ရည်စက်လက်၊ စိတ်ပျက်စရာ ရန်ပွဲတွေနောက်မှာ စိတ်ပိုင်းပြင်ဆင်မှုတွေ၊
“တန်ဖိုးမရှိ၊ဘာလို့အတူရှိတာတောင်
မသေချာဘူး”ဆိုတဲ့ မုန်းတီး၊နာကျင်တဲ့ စကားလုံးတွေ၊
နောက်ဘယ်တော့မှ ထပ်မဖြစ်တော့ဘူးဆိုတဲ့ အမြန် တောင်းပန်တာတွေ၊ ကတိတွေပါ။
ဒီနေရာမှာ သင်ဟာ ဒီဆက်ဆံရေး ရိုလာကိုစတာမှာ ပုံစံသွင်းထားတာကြောင့်
ဆက်ဆံရေးက ဘယ်လောက် မကျန်းမာတာနဲ့ အန္တရာယ်တောင်ဖြစ်လာနိုင်တာကို
သင် မသိနိုင်ဘူး။
မကျန်းမာတဲ့အချစ်က မတရာပြုမှုဆီ
ဦးတည်တဲ့အခါ မြင်ဖို့ တကယ်ခက်ခဲနိုင်ပေမဲ့
ဆက်ဆံရေးမှာ ဒီအမှတ်အသားတွေ များလေလေ၊
သင့်ဆက်ဆံရေးက ပိုမကျန်းမာဘဲ
အန္တရာယ်ရှိနိုင်တယ်လို့ ပြောတာက မျှတပါတယ်။
ပင်ကိုစိတ်က လမ်းခွဲပြီး ထွက်သွားဖို့ဆိုရင်
တော်တော်များများက သူငယ်ချင်းတွေနဲ့
ဆက်ဆံရေး မကောင်းတဲ့အခါ အကြံဉာဏ်ပေးတာက
အမြဲတမ်း အကောင်းဆုံး အကြံဉာဏ်မဟုတ်ဘူး။
လမ်းခွဲချိန်က အကြမ်းဖက်မှုအတွက် စနက်တံ ဖြစ်စေနိုင်တယ်။
မတရားပြုမှု သို့မဟုတ် အလွဲသုံးစား ပြုမှုဆီ ဦးတည်မှာကို စိုးရိမ်ရင်
ဘေးကင်းစွာ ထွက်ခွာနည်းကို အကြံဉာဏ်ရယူဖို့ ကျွမ်းကျင်သူတွေနဲ့ တိုင်ပင်ဖို့ လိုအပ်တယ်။
ဒါပေမဲ့ ဒါက ချစ်ရေးချစ်ရာ ဆက်ဆံရေး၊
အကြမ်းဖက်မှုတွေတင်မကဘူး။
ကျန်းမာတဲ့ အချစ်ရဲ့ လက္ခဏာတွေကို နားလည်တာက
သင့်ဘဝရဲ့ ဆက်ဆံရေးတိုင်းနီးပါးကို စစ်ဆေး၊ နားလည်ဖို့ ကူညီပေးနိုင်တယ်။
ပထမဆုံးအနေနဲ့ သင် နားလည်နိုင်တာက ခင်မင်ရင်းနှီးမှုတစ်ခုမှာ ဘာကြောင့်
သင် စိတ်ပျက်ရတာ သို့မဟုတ် မိသားစုဝင်တစ်ယောက်ယောက်နဲ့
ဆက်ဆံမှုတိုင်းဟာ သင့်ကို စိတ်အားလျော့ပြီး စိုးရိမ်မှုဖြစ်စေတာကိုပါ။
သင့်ကိုယ်ပိုင် ပြင်းထန်မှုနဲ့ မနာလိုမှုက အလုပ်မှာ လုပ်ဖော်တွေနဲ့
ပြဿနာတွေ ဖြစ်စေပုံကိုတောင် စတင်မြင်နိုင်တယ်။
နားလည်မှုက တိုးတက်စေဖို့ ပထမ ခြေလှမ်းဖြစ်ပြီး
မကျန်းမာတဲ့ ဆက်ဆံရေးတိုင်းကို ကျန်းမာအောင် မလုပ်နိုင်ပေမဲ့
အရာတစ်ချို့ကိုတော့ နောက်ချန်ထားရမှာပါ၊
ဆက်ဆံရေးကို ပိုကောင်းအောင်လုပ်ဖို့ နေ့တိုင်းနေ့တိုင်း လုပ်နိုင်ပါတယ်။
ဒါက စိတ်လှုပ်ရှားစရာ သတင်းပါ။
တကယ်တော့ ဒုံးပျံ သိပ္ပံ မဟုတ်ဘူး။
ပွင့်လင်းတဲ့ ဆက်သွယ်မှု၊ အပြန်အလှန် လေးစားမှု၊
ကြင်နာမှု၊ သည်းခံမှု
ဒါတွေကို နေ့တိုင်းလေ့ကျင့်နိုင်ပါတယ်။
အလေ့အကျင့်က သင့်ကို ပိုကောင်းလာစေမှာ သေချာပေမဲ့
ပြီးပြည့်စုံစေမှာ မဟုတ်ဘူးလို့လည်း ကတိပေးချင်တယ်။
ကျွန်မက ဒါနဲ့ အသက်မွေးပြီး
ကျန်းမာတဲ့ ဆက်ဆံရေးအကြောင်း နေ့တိုင်းတွေးပြီး
မကျန်းမာတဲ့ အရာတွေကို လုပ်နေတုန်းပါ။
မနေ့တနေ့ကပဲ မနက်စာနဲ့ပတ်သတ်ပြီး ရန်ဖြစ်၊ငြင်းခုံ တိုင်တန်းတာတွေ
ကြားမှာ ကလေး ၄ ယောက်ကို တံခါးကနေ တွန်းထုတ်ဖို့ ကြိုးစားရင်း
လုံးဝ ရှုံးသွားတယ်။
တမင်တကာ စိတ်တိုပြီး
အော်မိတာက
“အားလုံး ပါးစပ်ပိတ်၊ ငါပြောသလို လုပ်။
နင်က အဆိုးဆုံး၊
စခရင် ကြည့်ချိန်၊ အချိုပွဲနဲ့ ဘဝမှာ
ခံစားနိုင်တဲ့ တခြားဟာတွေကို ငါ ဖယ်ပစ်လိုက်မှာနော်။”
(ရယ်သံများ)
ဖြစ်ဖူးကြလား။
(လက်ခုပ်သံများ)
မတည်ငြိမ်မှု ၊ သိမ်ငယ်စေတာပါ။
အကြီးဆုံး သားက လှည့်ကြည့်ပြီး ပြောတာက
“မေမေ၊ ဒါက အချစ်မဟုတ်ဘူး” တဲ့။
(ရယ်သံများ)
တစ်မိနစ်လောက် ကျွန်မကို ဝေဖန်တာအတွက် သူ့ကို သတ်ပစ်ချင်ခဲ့တာ။
ကျွန်မကို ယုံပါ။
ဒါပေမဲ့ စိတ်ငြိမ်အောင်ထားပြီး
တွေးမိတာကဘာလဲဆိုတာ သိပါတယ်၊ ကျွန်မတကယ် ဂုဏ်ယူမိတယ်။
သူ့မှာ ကျွန်မကို ခဏနားစေဖို့ ဘာသာစကားရှိတာကို ဂုဏ်ယူမိတယ်။
ကလေးတွေအားလုံးကို သူတို့ကို ဆက်ဆံပုံအတွက်
အတားက ဘယ်လိုဖြစ်သင့်တာ၊
ဒီအတားကို လက်ခံရုံမဟုတ်ဘဲ မကိုက်ညီတဲ့အခါ ဘာသာစကားနဲ့
အသံကို သုံးဖို့လိုတာကို နားလည်စေချင်တယ်။
ဆက်ဆံရေးကျွမ်းကျင်မှုက ဘဝမှာ အရေးပါဆုံးနဲ့ တည်ဆောက်ရခက်တာတွေထဲက တစ်ခုဖြစ်တဲ့အခါ
ဆက်ဆံရေးတွေကို သိမ်မွေ့တဲ့ အကြောင်းအရာ
တစ်ခုအဖြစ် အချိန်အတော်ကြာ သဘောထားခဲ့တယ်။
မကျန်းမာတဲ့ လက္ခဏာတွေကို နားလည်တာက
ကျန်းမာတဲ့အချစ်ကို ဖြစ်စေတဲ့ ထောင်ချောက်ကို ရှောင်ဖို့ကူညီရုံမက
ကျန်းမာခြင်းရဲ့ အနုပညာကို နားလည်ပြီး လေ့ကျင့်တာက
သင့်ဘဝရဲ့ ကဏ္ဍအားလုံးနီးပါးကို တိုးတက်စေနိုင်ပါတယ်။
အချစ်ဆိုတာ ဗီဇနဲ့ စိတ်ခံစားမှုပေမဲ့
ပိုကောင်းမွန်စွာ ချစ်နိုင်စွမ်းက ကျွန်မတို့ အားလုံး
အချိန်နဲ့အမျှ တည်ဆောက်၊ တိုးတက်နိုင်တဲ့ အရည်အချင်းတစ်ခုပါလို့
အပြည့်အဝယုံကြည်ပါတယ်။
ကျေးဇူးတင်ပါတယ်။
(လက်ခုပ်သံများ)